מסתבר שלרוב האנשים יותר קל להעתיק שבלונה מאשר לקרוא מדריך, ולכן תמצאו מספר קיחשורים למבנה נכון של קורות חיים למטה. יחד עם זאת כדאי לכם לעבור על מדריך קצר זה, וכדאי יותר לקרוא את הטיפים שאספנו עבורכם. נתחיל מהפורמט הנכון לכתיבת קו"ח.
1. פרטים אישיים - יש לכלול שם, כתובת, טלפון, ת.ז, שנת לידה, כתובת, email, ושנת עליה אם לא נולדתם בארץ.
2. השכלה - יש לכתוב את טווח השנים בהם למדתם, שם המוסד בו למדתם, סוג התעודה, נושאים והתמחויות. הסדר הכרונולוגי חשוב אבל יש להדגיש את התואר או התעודה שהכי רלוונטיים למשרה אליה אתם מנסים להתקבל. אפשר לציין גם הכשרות ותעודות ממקום העבודה הקודם אך כמה שיותר ממצא ובלי שום סיפורים מיותרים בכתב.
3. ניסיון בעבודה - יש לכתוב את טווח השנים בהם עבדתם בסדר כרונולוגי מהמקום העבודה האחרון לראשון, שם של מקום העבודה, תפקיד. בסעיף זה ניתן להדגיש את היכולות והכישורים הרלוונטיים לתפקיד וניתן לתאר את התפקיד אותו בצעתם. מומלץ להשתמש במילים כגון: גיבשתי, נהלתי, יזמתי, תכננתי וכו' ואל תשכחו: לא לספר סיפורים. כמה שיותר קצר.
4. שירות צבאי - במידה ושירתתם אז יש לכלול את טווח השנים, את הדרגה, התפקידים, קורסים וכו'. לאנשי צבא עם עבר צבאי עשיר מומלץ להרחיב בסעיף זה ולציין את הכישורים והיכולות הרלבנטיים.
5. פעילויות נוספות - למי שהיה פעיל בפעילות ציבורית, התנדבות בארגונים, ובכלל כל מה שעשוי לתמוך בכם ולתת לכם נקודות זכות הן מבחינה מקצועית אך לא פחות חשוב מבחינה אנושית.
6. שפות - זה המקום לפרט את רמת השליטה שלכם בשפות. אם אינכם שולטים בשום שפה מלבד עברית, לא לכתוב את סעיף זה בכלל.
• כדאי שקו"ח שלכם יכנסו בעמוד אחד.
• ציינו בראש הקו"ח את שם המשרה המבוקשת או מספרה.
• יש לכתוב את קורות החיים בצורה בקצרה ועניינית, כמו כן יש להסיר פרטים לא רלוונטיים למשרה.
• יש להימנע מכתיבת סיפוריים או משפטים ארוכים ומורכבים השיטה היא לכתוב נקודות (ראשי פרקים) להרחיב ניתן בראיון העבודה שיבוא בעקבות קו"ח המוצלחים שלכם.
• יש להבליט את הכישורים הרלוונטיים ביותר לתפקיד.
• חשוב מאד - יש לכתוב את קו"ח בקובץ Word בפורמט RTF, ללא טבלאות, ללא תמונה וללא לוגו.